दिमासा बर’आ बि ए आनजादखौ उथ्रि खांनायनि उनाव सोरखारि साख्रि नागिराबालानो थोंजोङै थालिर आबाद मावनायाव आखाय होयो। गिबि थालिर आबादखौ मावजेनदोंमोन ब्रै बिघा हायाव थाम रोजा बाजौ थालिर फुलि गायनानै। बिथाङा फोरमायनाय बायदिब्ला गिबि गायजेननायनिफ्राय दाइन दानसोनि गेजेराव फिथाया थायो ।  फिथाय थायनायनि सिगां नांगौ बादि मुलि, दै बायदिखौ होनो हानांगौ । नङाब्ला मोजां फिथाइ थाया होननानै फोरमायो आरो  जायनि जाउनाव खस्थ’ खालामनाया ओरैनो थांगारो। खस्थ’ खालामनायनि अनगायैबो एसे रां खरसा खालामग्रोनांगौ जायो ।  बिथाङा बुंबावोदि  दाइन बिघा हानि बा रोजा बाजौ थालिर फुलियाव गिबि आबादाव खरसा खालामदोंमोन से निफ्राय से खावसे  लाख रांनि गेजेराव। बिथाङा बुंनाय बादिब्ला गिबि खेबाव ब्रै लाख रां आरजिनो हादों ।